MAMIT JVC TE'N HMEICHHE BAIHVAI LEH HLEILENNA TUARTE TLUKLUHNA IN AN TLAWH,"1498/2024-2025 Dated: Mamit the 8th of August, 2024 : Vawiin khan District Hub For Empowerment of Women, Women and Child Development, Mamit District buatsaihin Mamit Joint Village Council Memberte chuan hleilenna tuar leh hmeichhe baihvaite tlukluhna-In, One Stop Centre leh Shakti Sadan an tlawh. One stop centre leh Shakti Sadan tlawhna hun hi khawtlang hruaitute'n chiang zawka an lo hriat theihna tur atana buatsaih a nih mai bakah khawtlang hruaitu te nena thawhhona tha zawk neih zel a nih theihna tur atana buatsaih a ni. Inkawmhona hun neih niin Nl. VL Remruati Hmar, District Coordinator, Women & Child Development-in a kaihruaia, Sister Veronica, Superintendent, Shakti Sadan, Nl. Laldinsangi, Centre Administrator, One Stop Centre bakah Village Council Member te atangin thusawi ngaihthlak a ni bawk. District Hub for empowerment of woman te hian June to October chhung hian 100 Days Special Awareness Campaign an kalpui mek a, chumi hmalakna kalzelah chuan Jt. VC te nen hian hun hman ho a ni. Attachment Loading attachment...",Dated: 8 th Aug 24 4:06 PM,https://dipr.mizoram.gov.in/post/mamit-jvc-ten-hmeichhe-baihvai-leh-hleilenna-tuarte-tlukluhna-in-an-tlawh